EkBass/fiwiki-20250220-pages-articles huggingface dataset:
Hurrikaani Gilbert

Hurrikaani Gilbert oli kaikkien aikojen toiseksi voimakkain Atlantin valtamerellä havaittu trooppinen hirmumyrsky matalapaineen keskuksen syvyydellä mitattuna. Se oli vuoden 1988 kolmas hurrikaani ja kahdeksas nimetty trooppinen matalapaine. Saffirin–Simpsonin hurrikaaniasteikolla se luokiteltiin korkeimmalle tasolle viisi. Gilbert aiheutti tuhoja Karibianmerellä ja Meksikonlahdella yhdeksän päivän ajan. Se surmasi 318 henkeä ja aiheutti tuhoa yli viiden miljardin sen aikaisen Yhdysvaltain dollarin edestä. == Myrskyn kehitys == Gilbertiksi kehittynyt säähäiriö oli havaittavissa Afrikan rannikolla 3. syyskuuta 1988. Satelliittikuvista näkyi 8. syyskuuta, että se oli kehittynyt trooppiseksi matalapaineeksi, joka havaittiin noin 600 km Barbadoksen itäpuolella. Karibian lämpimät (27 °C) vedet antoivat energiaa Gilbertille, joka voimistui trooppiseksi myrskyksi 9. syyskuuta. Se ylitti Pienten-Antillien eteläisimmät saaret ilman suurempia tuhoja. Koska mikään ei hidastanut kehitystä, Gilbert jatkoi kasvuaan lämpimän meren päällä ja oli 11. syyskuuta kolmosluokan hurrikaani. Se liikkui johdonmukaisesti luoteeseen pohjoispuolellaan sijainneen voimakkaan korkeapaineen ohjaamana. Se ylitti 12. syyskuuta Jamaikan nelosluokan hurrikaanina. Suurimmat tuulen nopeudet olivat 60 m/s. Gilbert voimistui edelleen ja iski Grand Caymanille viitosluokan hurrikaanina. Tuulen nopeus nousi 83 m/s:iin. Vaikka suurempiakin tuulen nopeuksia on havaittu, Gillbert luokiteltiin voimakkaimmaksi hurrikaaniksi, koska paine sen keskuksessa oli 888 hPa eli alempi kuin missään muussa hurrikaanissa ennen sitä. Ennätyksen ennätyksen rikkoi Hurrikaani Wilma vasta vuonna 2005. 14\. syyskuuta Gilbert oli edelleen viitosluokan hurrikaani, kun se iski Meksikoon Jukatanin niemimaalle. Se synnytti tornadoja ja aiheutti tulvia vielä viiden päivän ajan, kunnes yhdistyi säärintamaan 19. syyskuuta Texasissa. == Tuhot == Gilbertissä kuoli kaikkiaan 318 ihmistä, joista 202 Meksikossa, 45 Jamaikalla, 30 Haitilla, 12 Guatemalassa ja muutamia Venezuelassa, Dominikaanisessa tasavallassa, Yhdysvalloissa, Costa Ricassa ja Nicaraguassa. === Voimakkaimmat hurrikaanit === # Wilma (2005): 882 hPa # Gilbert (1988): 888 hPa # Labor Dayn hurrikaani (1935): 892 hPa # Rita (2005): 897 hPa # Allen (1980): 899 hPa # Linda (1997): 900 hPa # Katrina (2005): 902 hPa # Camille (1969): 905 hPa # Mitch (1998): 905 hPa # Ivan (2004): 910 hPa == Lähteet == == Aiheesta muualla == Luokka:Vuoden 1988 luonnonmullistukset Gilbert
Kiveskohju

thumb|200px|Veritulppahoidon jälkeinen kiveskohju Kiveskohju eli varikoseele on sairaalloinen laajentuma siemennuorapunoksen laskimoverisuonissa.http://www.hus.fi/default.asp?path=1,32,660,548,553,556,3624,2857 Kiveskohju kehittyy hitaasti ja saattaa olla melko oireeton. Yleisimmin potilaat valittavat kivespussin kivuliaisuudesta ja turvotuksista. Kiveskohjut ovat yleinen vaiva: niitä esiintyy noin 15–20 prosentilla kaikista miehistä. Esiintyvyys on suurin nuorilla miehillä, ja yli 40-vuotiailla vaiva on jo melko harvinainen. Kiveskohjut eivät aina vaadi hoitoa. Joillakin ne saattavat olla lapsettomuuden syy, jolloin kirurginen toimenpide on usein tarpeen. Kiveskohjuja ei pidetä erityisen vaarallisina, ja yleisesti ottaen leikkauksen tulokset ovat hyvät. Luotettava diagnoosi saadaan ultraäänitutkimuksella. == Lähteet == Luokka:Uroksen sukupuolielimistön sairaudet Luokka:Seulonnan keskeiset artikkelit
Try This

__NOTOC__ Try This on pop-laulaja P!nkin kolmas studioalbumi, joka julkaistiin 10. marraskuuta 2003. Albumilla oli heikot myyntiluvut verrattuna edelliseen Missundaztood-albumiin. Albumilta on julkaistu singleinä kappaleet: "Trouble", "God is a DJ" ja "Last to Know". Kappale "Feel Good Time" on William Orbitin kannssa tehty kappale, joka on julkaistu singlenä. Kappale ei sisälly Yhdysvalloissa julkaistuun versioon. Albumi myi ensimmäisellä viikollaan 147,000 kappaletta. Albumia on myyty maailmanlaajuisesti 5 miljoonaa kappaletta. Suomessa se nousi viikoksi virallisen albumilistan sijalle 39. == Kappaleet == # # # # # # # # # # # # # # (bonuskappale) # (piilotettu kappale) == Arvostelut == * Metacritic: 71/100Metacritic: Reviews for Try This by P!nk * AllMusic: AllMusic review * Entertainment Weekly: B+Entertainment Weekly: Album review == Lähteet == Luokka:Pinkin albumit Luokka:Vuoden 2003 albumit
Pete Wentz

Peter "Pete" Lewis Kingston Wentz III (s. 5. kesäkuuta 1979 Wilmette, Illinois) on yhdysvaltalaisen pop-punkyhtye Fall Out Boyn basisti, sanoittaja ja taustalaulaja. == Ura musiikin parissa == Wentz on perustanut levy-yhtiön nimeltä Decaydance Records, jolle levyttävät muun muassa Panic! at the Disco, Gym Class Heroes, October Fall, Cobra Starship, Lifetime ja The Cab. Hänen entisen yhtyeensä nimi oli Arma Angelus. Clandestine Industriesin, Decaydance Recordsin ja Bartskull Filmsin logo "the Batskull" on tatuoitu Wentzin alavatsaan. Pete Wentz ja Fall Out Boy esiintyivät myös useaan otteeseen Tunteet pelissä -televisiosarjan kolmannella tuotantokaudella. == Yksityiselämä == Helmikuussa 2005 Wentz yritti itsemurhaa lääkkeillä ja vietti tapahtumien jälkeen viikon sairaalassa. Myöhemmin hän kommentoi itsemurhayritystään: "Eristin itseäni yhä enemmän ja enemmän. Ja mitä enemmän eristin itseäni, sitä yksinäisemmäksi tunsin itseni. En nukkunut ollenkaan. Halusin vain sulkea pääni pois päältä, halusin vain lopettaa asioiden ajattelemisen kokonaan." Pian Wentzin itsemurhayrityksestä kirjoitettiin kappale "7 Minutes In Heaven", ja se julkaistiin Fall Out Boyn levyllä From Under the Cork Tree. Wentz muutti tapahtuman jälkeen takaisin kotiin vanhempiensa luokse. Wentzillä on todettu kaksisuuntainen mielialahäiriö. Hän on kirjoittanut kirjan The Boy With the Thorn in His Side, joka perustuu hänen lapsena näkemiinsä painajaisiin. Hänellä on levy-yhtiön lisäksi toinenkin oma yritys, Clandestine Industries, joka myy muun muassa vaatteita. Maaliskuussa 2006 Wentzin alastonkuvat levisivät nettiin LiveJournal-juorulehden nettisivuille. Fall Out Boyn nettisivulla hän kertoi: "Voituani pahoin tästä asiasta noin 24 tunnin ajan, olen valmis nauramaan asialle." Fall Out Boyn "This Ain't a Scene It's an Arms Race" -musiikkivideossa vihjaillaan näihin tapahtumiin. Wentz avasi oman yökerhonsa Angels&Kingsin; ovet 30. elokuuta 2007. Wentz on biseksuaali. Wentz ja laulaja Ashlee Simpson (nyk. Simpson- Wentz) alkoivat seurustella syksyllä 2006. He kihlautuivat huhtikuussa 2008 ja avioituivat 18. toukokuuta 2008. Ashlee Simpson, Pete Wentz exchange wedding vows 18. toukokuuta 2008, CNN Heillä on 20. marraskuuta 2008 syntynyt poika. Pari kuitenkin erosi marraskuussa 2011. Simpson jätti erohakemuksen helmikuussa sovittamattomiin erimielisyyksiin vedoten. Lopullinen eropäivämäärä oli 22. marraskuuta. Nykyään Wentz seurustelee mallina työskentelevän Meagan Camperin kanssa. Syyskuussa 2014 Camper synnytti parin ensimmäisen yhteisen lapsen. Pete on avannut huhtikuun lopulla oman punk- kauneussalongin. Salonki on hänen kotikaupungissaan, Chicagossa, ja sen nimi on The Clandestine Industries Salon. ==Lähteet== == Aiheesta muualla == Luokka:Yhdysvaltalaiset basistit Luokka:Vuonna 1979 syntyneet Luokka:Elävät henkilöt
Louise Fletcher

Louise Fletcher (22. heinäkuuta 1934 Birmingham, Alabama, Yhdysvallat – 23. syyskuuta 2022 Montdurausse, Ranska) oli urallaan Oscarin ja Golden Globen saanut yhdysvaltalainen näyttelijä. Louise Fletcher muistetaan parhaiten Oscar-roolistaan elokuvassa Yksi lensi yli käenpesän (1975). Elokuvasta on tullut yksi kaikkien aikojen ylistetyimmistä, ja se toi Fletcherille parhaan naispääosan Oscarin. Sen lisäksi hänet muistetaan Kai Winn Adamin roolista televisiosarjassa Star Trek: Deep Space Nine, joka esitettiin televisiossa vuosina 1993–1999. Fletcherin ura koostui kahdesta jaksosta: 1950-luvulla hän esiintyi monissa televisiosarjoissa, mutta piti vuodesta 1964 alkaen kymmenen vuoden tauon, jolloin keskittyi perhe-elämäänsä. Vuonna 1973 hän palasi töihin Robert Altmanin elokuvassa Varkaita kuten me (Thieves Like Us). Käenpesä oli seuraavan vuoden menestyselokuva. Sen jälkeen hän esiintyi monissa televisiosarjoissa ja elokuvissa pienemmissä rooleissa. == Yksityiselämä== Louise Fletcher oli noin 178 senttimetriä pitkä, joten monet miesnäyttelijät ovat olleet häntä lyhyempiä. Uran alkuvaiheessa tästä oli haittaa. Louise Fletcher oli naimisissa näyttelijä Jerry Bickin kanssa vuosina 1962–1978. Heillä on kaksi lasta. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:BAFTA-palkinnon saajat Luokka:Vuonna 1934 syntyneet Luokka:Vuonna 2022 kuolleet
Karneoli

Karneoli kuuluu kalsedoniryhmään ja on yksi kvartsin muunnoksista. Karneolin nimi on peräisin latinankielisestä sanasta carne' ja tarkoittaa lihaa. Karneolin väri vaihtelee oranssin ja punaisen välillä. Väri johtuu raudan oksideista. Karneoli on läpikuultava ja sitä käytetään korukivenä. Karneoli, kuten muutkin kalsedonit, koostuu mikroskooppisen pienistä kvartsirakeista ja on aina huokoinen ja näin ollen mahdollinen värjätä. Sitä esiintyy esimerkiksi kivenrakojen täytteenä. Karneoliesiintymiä on muun muassa Brasiliassa, Intiassa, Saksassa, Australiassa ja Japanissa. == Lähteet == == Aiheesta muualla == Luokka:Kvartsi Luokka:Jalokivet Luokka:Korukivet
Bluey (koira)

Bluey (7. kesäkuuta 1910 – 14. marraskuuta 1939) oli aikaisemmin vanhimmaksi elänyt koira, jonka elinikä kyettiin luotettavasti varmentamaan.Guinnessin ennätysten kirja, 2004 Se eli 29 vuotta, viisi kuukautta ja seitsemän päivää. Bluey oli pentu, kun Les Hall osti sen. Se oli rodultaan australiankarjakoira ja asui Rochesterissa, Victorian osavaltiossa, Australiassa. Australiankarjakoirat elävät tavallisesti noin 12-15-vuotiaiksi.http://www.burkesbackyard.com.au/2001/archives/2001_archives/roadtests/dog_breeds/australian_cattle_dog Bluey-koiraa käytettiin lampaiden ja nautojen paimentamiseen. Koiran ikäännyttyä Hall päästi sen ”eläkkeelle”. == Lähteet == Luokka:Kuuluisat koirat Luokka:Vanhimmat eläimet
Campfire Stories

Campfire Stories on vuonna 2002 ensi-iltansa saanut kauhuelokuva, joka sisältää kolme tarinaa. Elokuva perustuu samannimiseen sarjakuvaan. Elokuvan on ohjannut Bob Cea. == Juoni == Teddy ja Joe ovat ajamassa juhliin, kun tienvarresta löytyy tyttö, jonka päälle he melkein ajavat. Samassa rytäkässä pojilta puhkeaa rengas ja päättävät lähteä etsimään metsästä apua, josta näkivät valoa. Metsästä he löytävät oudon metsänvartija Billin. Hinausautoa odotellessa Bill päättää kertoa nuorille kunnon kauhutarinoita. Ensimmäisessä tarinassa kerrottaan mielisairaalasta karanneesta miehestä, joka on nykyään outo talonmies. Talonmies joutuu usein oppilaiden pilkan kohteeksi ja kerran hänet hakataan, ja siinä nujakassa talonmies vahingoittaa oppilasta ja vie tämän laukun mukanaan. Oppilas päättää kostaa tälle, mutta onko se hyvä ajatus...? Toisessa tarinassa kolme nuorta tappaa intiaanin ja polttelevat hänen piippujaan luullen sitä ruohoksi. Lopulta nuorten luuleman "ruohon" salaisuudet alkavat paljastua pelottavina harhoina ja lopulta todellisena. Kolmannessa tarinassa kaksi nuorta tyttöä päättää kostaa perverteille poikaystävilleen tempuistaan, mutta kesken juhlimisen ja alkaa talossa tapahtua murhia... == Näyttelijät == Luokka:Yhdysvaltalaiset kauhuelokuvat Luokka:Vuoden 2002 yhdysvaltalaiset elokuvat Luokka:Sarjakuviin pohjautuvat elokuvat
Kultalevät

Kultalevät eli krysoflagellaatit (Chrysophyceae) on ruskeisiin leviin kuuluva leväryhmä, johon kuuluu noin 1000 lähinnä makeissa vesissä elävää lajia. Sukuja on kuvattu noin 200. Se on yleensä esitetty kaari- tai luokkatason taksonina. Kultalevät ovat pääosin yksisoluisia planktonleviä. Ne elävät joko yksittäin tai pieninä yhdyskuntina. Useimmat kehittävät elinkaarensa aikana liikkumiseen tarkoitettuja siimoja. Kultalevien kellanvihreä tai kullanruskea väri on peräisin fukoksantiinista, joka on karotenoidipigmentti. Kultalevät lisääntyvät pääasiassa suvuttomasti itiöiden tai solunjakautumisen avulla. == Lähteet == * Rikkinen, Jouko: Leviä, sieniä ja leväsieniä. Yliopistopaino, 1999. ISBN 9789515703637 * Taksonomian lähde === Viitteet === == Aiheesta muualla == * Kasviplanktonopas * Laji.fi: kultalevät (Chrysophyceae) * Ympäristo.fi: Järvien rehevöityminen ja tummuminen vähentävät terveydelle välttämättömien rasvahappojen määrää kaloissa * Syke: Ravintoverkon laatu vaikuttaa ihmisen terveyteen Luokka:Chromalveolata Luokka:Levät
Johnny Hallyday

Johnny Hallyday (alkujaan Jean-Philippe Léo Smet; 15. kesäkuuta 1943 Pariisi – 6. joulukuuta 2017 Marnes-la-Coquette) oli ranskalainen laulaja ja viihdetaiteilija. Hän oli ranskankielisten maiden suosituimpia laulajia, jota verrattiin Elvis Presleyyn. Hallydayn ura jatkui yli 40 vuotta, hänen levyjään on myyty yli sata miljoonaa kappaletta, ja hän sai 18 platinalevyä. Hän teki 400 kiertuetta. Hallyday aloitti esiintymisen jo lapsena ja kävi kesällä 1955 kasvattiperheensä kanssa muun muassa Suomessa Linnanmäellä. Hallyday sai vaikutteita Elvikseltä ja tuli tunnetuksi 1960-luvulla laulamalla rock- suosikkien ranskankielisiä versioita. 1960-luvulla Hän teki yhteistyötä brittimuusikkojen (mm. The Small Faces, Jimmy Page) kanssa. Hän kuitenkin lauloi koko ikänsä lähinnä etupäässä ranskaksi. 1970-luvulla hän pakeni verovelkoja Yhdysvaltoihin, harrasti moottoripyöriä ja vaihtoi esiintymisasunsa mustaan nahkaan ja niitteihin. 1980-luvulla hän sai sairauskohtauksia, ja hänelle tuli avioero. Silti tähden 60-vuotisjuhlakiertue vuonna 2003 oli menestys. Hallyday vaipui joulukuun alussa 2009 losangelesilaisessa sairaalassa koomaan hänelle tehtyjen leikkausten jälkeen. Laulaja kuitenkin heräsi koomasta. Maaliskuussa 2017 Hallydayn kerrottiin sairastavan syöpää. Hän kuoli 6. joulukuuta. == Lähteet == ==Aiheesta muualla== *Johnny Hallydayn muistokirjoitus Helsingin Sanomissa Luokka:Ranskalaiset laulajat Luokka:Ranskanbelgialaiset Luokka:Vuonna 1943 syntyneet Luokka:Vuonna 2017 kuolleet
Kuohattijärvi

__NOTOC__ Kuohattijärvi on Nurmeksen itäosassa sijaitseva kahdeksan kilometrin pituinen ja kahden kilometrin levyinen järvi. Se kuuluu Saramojoen vesistöalueeseen, sen Kuohatinjoen reittiin, jonka latvajärvi se on. Järvi laskee Miihkelinjokea ja Kuohattijokea pitkin Saramojokeen. Kuohattijärvi on melko kirkasvetinen ja karuhko, keskikokoinen järvi. Kuohattijärven pinta-ala on 10,8 km², tilavuus 0,06 km³, suurin syvyys 18 metriä ja keskisyvyys 5,6 metriä. Valuma-alueen pinta-ala on 54,5 km². Kuohattijärven veden keskimääräinen viipymä on neljä vuotta. == Kalasto == Kuohattijärvestä on ennen saatu merkittävästi muikkua, mutta 1960-luvun jälkeen sen kanta on taantunut ja nuottakalastus tyrehtynyt. Järveen on istutettu siikaa. Muita merkittäviä saaliskaloja ovat ahven, särki, kiiski ja kuha. == Kuohattijärven veden tila == Kuohattijärven veden laatu luokitellaan hyväksi. Sen vesi on melko humuspitoista ja lievästi hapanta. Järvi on rehevöitynyt suo- ja metsäojitusten seurauksena, kun eloperäistä ainesta on kertynyt järven pohjalle. Metsätalous on Kuohattijärven merkittävin fosforikuormittaja. Luonnontilainen Kuohattijärvi on ollut alun perin hyvin karu järviekosysteemi. == Järven tutkimus == Järveä on tutkittu monissa tutkimuksissa ja sitä tutki Ympäristökeskus eräänä Vuoksen vesistön kohdejärvistä v. 2001-2004. Järvi kuuluu Eurowaternet-seurantaverkkoon kuormitettuna järvenä. Järven tutkimus on selvittänyt merkittävästi metsätalouden vaikutuksia vesiluontoon, koska järven rannoilla ei ole erityisemmin asutusta ja maatalouskuormitusta. == Järven valuma-alueen kunnostus == Kuohattijärvi-hanke toteutettiin Pohjois-Karjalan ympäristökeskuksen vetämänä vuosina 1996–1997. Hankkeen keskeiset tavoitteet olivat metsätalouden hajakuormituksen pienentäminen sekä kalataloudelliset kunnostustyöt. Hajakuormituksen vähentämiseksi metsäojitusalueiden laskuojiin rakennettiin lähes 100 pintavalutuskenttää ja ojakatkosta. Tehtyjen tutkimusten mukaan menetelmillä pystytään pidättämään ainevirtaamista lähes kolmannes. Kuohattijärveen laskevia puroja kunnostettiin vuonna 1997 ja eräitä purokunnostuskohteita täydennettiin syksyllä 1998. Kunnostusmenetelminä oli purouomien täyttö sekä veden johtaminen alkuperäiseen uomaan. Kunnostettuja purokohteita oli 30 ja niiden kokonaispituus oli 3 000 m. == Lähteet == * Tossavainen, Taisto: Nurmeksen Kuohattijärven vesiensuojeluopas. Pohjois- Karjalan Ympäristökeskus. 1996 * Pohjois-Karjalan Ympäristökeskus. Pohjois- Karjalan vesistökunnostukset Luokka:Nurmeksen järvet Luokka:Pielisen reitin valuma-alue
Adelantado

Adelantado on kuningas Alfonso X:n luoman 1200-luvulta peräisin olevan lakikokoelman, Las Siete Partidasin, mukaan henkilö, jonka kuningas on nimittänyt johonkin tehtävään tai jonkin alueen johtajaksi. Uuden maailman valloituksen alkuaikoina adelantadoilla oli ollut suuret valtuudet jakaa konkistadoreille intiaaneja ja läänityksiä eli encomiendoja. Elinikäisellä adelantadon arvolla palkittiin ansioituneita valloittajia. Hernán Cortés sai arvon vuonna 1525. Vuotta myöhemmin Ponce de Leon saapui Uuteen Espanjaan ottamaan kuninkaan lähettiläänä Cortésilta pois Uuden Espanjan kuvernöörin viran. Adelantadon arvo oli tässä tapauksessa pelkkä kunnian osoitus ja ikään kuin palkkio tehdyistä palveluksista. Käytännössä adelantado menetti vähitellen valtansa Uuteen Maailmaan nimitetyille kuninkaallisille audiensioille ja myöhemmin varakuninkaille. == Adelantadon tehtävistä == Adelantadolla oli löytöretkeilijänä (descubridorina) oikeus jakaa provinssinsa alueisiin, nimittää palkallisia pormestareita ja tuomareita ja vahvistaa tavallisten kaupunginjohtajien nimitykset, jotka olivat voimassa neljä vuotta. Adelantadolla oli valta tehdä säädöksiä valtaamaansa aluetta ja kaivostyötä varten, mutta ne eivät saaneet olla Kastiljan lakien vastaisia, ja ne oli toimitettava Intioiden neuvoston tietoon kahden vuoden kuluessa. Adelantadon oli määrätyn ajan kuluessa perustettava ja huolehdittava eriasteisten kaupunkien rakentamisesta. Esimerkiksi jos perustettiin kolme kaupunkia, joita johti alcalde mayor, eli pormestari, tuli samalla perustetuksi hiippakunta, jolla oli lisäksi alaisenaan kaksi pienempien kylien aluetta, provinssia. == Adelantadon oikeuksia rajoitettiin == ”Adelantado tai kuka tahansa muu tuomari, joka on asetettu johonkin maahan, kaupunkiin tai kylään jakamaan oikeutta, ei saa ostaa maata tai taloa, eikä asettaa ketään seurueestaan ostamaan niitä puolestaan siinä maassa tai paikassa, jossa hänellä on valta. Poikkeuksena ovat asiat, jotka ovat välttämättömiä, kuten syöminen, juominen ja vaatetus. Mutta jos edellä mainituista jollakulla on jokin maatila tai jotakin muuta, minkä hän on perinyt isältään, tai joltakin muulta sukulaiseltaan, tai hankkinut sen jollakin muulla tavalla ennen kuin tuli valituksi tähän virkaan, voi hän sen myydä jollekin paikkakuntalaiselle.” Yllä oleva lainaus on vuoden 1681 Recopilaciónista, mutta kyseinen lainkohta oli jo Alfonson partidoissa. == Lähteet == *Recopilación de las Leyes de Indias. Madrid 1998. Las Siete Partidas. Sevilla 1555. Luokka:Etelä-Amerikan historia Luokka:Espanjan historia
Mancs

Mancs (; 1994 – 22. lokakuuta 2006) oli pelastuskoirana tunnetuksi tullut saksanpaimenkoira. Sen varsinainen asuinmaa oli Unkari, ja koiran omisti László Lehóczki. Mancsilla oli tärkeä rooli mm. Intiassa ja El Salvadorissa vuonna 2001 sattuneiden maanjäristysten pelastustöissä. Vuonna 1999 se tuli tunnetuksi pelastettuaan 3-vuotiaan tytön, joka oli viettänyt 82 tuntia loukussa İzmitin voimakkaan maanjäristyksen jäljiltä. Mancs menehtyi keuhkokuumeeseen vuonna 2006. Sen kunniaksi on pystytetty patsas Miskolcin keskustaan. Luokka:Kuuluisat koirat
Samuli Muje

Samuli Muje (s. 14. elokuuta 1974 Turku) on suomalainen näyttelijä.Samuli Muje Tampereen Työväen Teatterin verkkosivuilla ==Ura== Samuli Muje opiskeli Tampereen yliopiston näyttelijäntyön laitoksella. Valmistumisestaan lähtien hän on työskennellyt Tampereen työväen teatterissa. Muje on näytellyt myös televisiossa, muun muassa Yle TV2:n sarjoissa Klubi ja Lähempänä taivasta. ==Yksityiselämä== Mujeella on sisko ja veli. Heidän isänsä oli näyttelijä Juha Muje. Muje muutti murrosiässä Espooseen isän töiden vuoksi, mutta siirtyi armeijan jälkeen Tampereelle. Mujeen puoliso on Heidi Kiviharju, ja heillä on kaksi lasta. == Lähteet == Luokka:Suomalaiset näyttelijät Luokka:Vuonna 1974 syntyneet Luokka:Elävät henkilöt
Kalsedoni

Kalsedonilla tarkoitetaan kaikkia piilokiteisiä kvartseja, mutta myös erityisesti kalsedonin sinertävää muunnosta. Kalsedoni koostuu mikroskooppisen pienistä kvartsikiteistä ja on aina huokoinen ja näin ollen mahdollinen värjätä. Se esiintyy sintterimäisinä kuorina ja ontelotäytteenä ja on sameasti läpikuultavaa, lasikiiltoista ja kerroksellista. Kalsedoniesiintymiä on ympäri maailmaa. == Esiintyminen == Kalsedonia esiintyy Brasiliassa, Saksassa, Uruguayssa, Yhdysvalloissa, Venäjällä ja Australiassa. == Kalsedonityyppejä == * akaatti läpikuultava raidallinen kalsedonimuunnos * onyksi akaatti, jonka raidat ovat suoria, samansuuntaisia ja -kokoisia * jaspis on läpinäkymätön ja vaihtelevanvärinen (usein punaruskea) * aventuriinikvartsi on vihreä ja läpikuultava kalsedoni * karneoli on oranssinpunainen ja läpikuultava kalsedoni * sardi on luonnolliselta väriltään veripunainen kalsedoni * krysopraasi on omenanvihreää, melko harvinaista kalsedonia * heliotrooppi on läpinäkymätöntä tummanvihreää kalsedonia * kivettynyt puu on mineralogisesti kalsedonia * sammalakaatti on usein vihreänsävyinen kalsedoni, jossa on sammalta muistuttavia haarautuvia kuvioita == Lähteet == * Kalsedoni === Viitteet === == Aiheesta muualla == * Mindat: Chalcedony Luokka:Kvartsi
Simon Boccanegra

Simon Boccanegra on Giuseppe Verdin säveltämä prologin ja kolme näytöstä sisältävä ooppera, jonka italiankielisen libreton kirjoitti Francesco Maria Piave. Libretto perustui Antonio García Gutiérrezin näytelmään Simôn Bocanegra. Ooppera sai ensi-iltansa Venetsian Teatro La Fenicessä 2. maaliskuuta 1857. Myöhemmin librettoa korjasi Arrigo Boito, ja uuden, korjatun oopperan ensi-ilta oli Milanon Teatro alla Scalassa 24. maaliskuuta 1881. ==Roolit== *Simon Boccanegra, Genovan kaupungin ensimmäinen doge, baritoni. *Maria Boccanegra, hänen tyttärensä, tunnettu Amelia Grimaldina, sopraano. *Jacopo Fiesco, genovalainen aatelismies, tunnettu Andreana, basso. *Gabriele Adorno, genovalainen aatelismies, tenori. *Paolo Albiani, kultaseppä ja dogen suosikki, baritoni. *Pietro, genovalainen kansanjohtaja, basso *Jousimiesten kapteeni, tenori. *Amelian kamarineito, mezzosopraano. *Sotilaita, merimiehiä, kansaa, senaattoreita, dogen hoviväkeä, vankeja - kuoro. *Aika ja paikka: Tapahtuma-aika on noin 1300-luvun puoliväli ja -paikkana Genovan kaupunki ja sen ympäristö. ==Lähteet== ==Aiheesta muualla== *Libretto Luokka:Italiankieliset oopperat Luokka:Giuseppe Verdin teokset Luokka:1850-luvun musiikkiteokset
Piilevät

Piilevät eli diatomit (Bacillariophyta) on ruskeisiin leviin kuuluva leväryhmä, johon kuuluu yleisimmän käsityksen mukaan noin 20 000 – 100 000 lähinnä yksisoluista lajia. Ryhmä on lähteestä riippuen esitetty sekä kaari- että alakaaritason ja myös luokkatason taksonina. Piileviä esiintyy kaikissa maailman vesissä; etenkin viileissä merissä ne muodostavat merkittävän osan kasviplanktonista. Piilevät ovat saaneet nimensä piidioksidista koostuvasta soluseinästään, joka muodostaa levälle kaksiosaisen kuoren. Piilevät ovat tavallisesti väriltään ruskehtavia ja muodoltaan silmiinpistävän symmetrisiä. Piilevät lisääntyvät lähinnä suvuttomasti jakautumalla kahtia, jolloin rasian tavoin limittäin sijaitsevat piikuoren puolikkaat, kansi ja pohja, erkanevat toisistaan ja näin syntyneet tytärsolut kasvattavat pienemmän kuoripuoliskon eli pohjan alkuperäisen sisään. Sukupolvien kuluessa uusien piilevien koko pienenee jopa 60 prosenttia muutamassa kuukaudessa, kunnes minimikoon saavutettuaan levät synnyttävät (yleensä suvullisesti) itiöitä, jotka kasvavat jälleen normaalikokoisiksi soluiksi, ja sykli alkaa uudelleen. Vanhimmat tunnetut piilevien fossiilit ovat peräisin varhaiselta jurakaudelta; eniten fossiileja syntyi liitukaudella. Kuolleiden piilevien piikuoret ovat aikojen kuluessa valuneet valtamerten pohjiin ja muodostaneet sinne piimaata. Piileviä esiintyy sekä planktisina että alustalla kasvavina. Piilevillä ei niiden sukusolumuotoja lukuun ottamatta ole uintisiimoja, joten planktonissa elävät solut pyrkivät vajoamaan valottomaan alusveteen, ellei jatkuva veden sekoittuminen palauta niitä takaisin päällysveteen. Joillain lajeilla piikuoresta esiin pistävät pitkät piikit aiheuttavat virtausvastusta ja hidastavat vajoamista. Alustalla kasvavat lajit kykenevät liikkumaan hitaasti alustaansa pitkin erittämällä kuoressaan olevista huokosista limaa, joka työntää solua eteenpäin. ==Lähteet== * Rikkinen, Jouko: Leviä, sieniä ja leväsieniä. Yliopistopaino, 1999. ISBN 9789515703637 ===Viitteet=== Luokka:Chromalveolata Luokka:Levät
Garonne

Garonne (, , , ) on joki Lounais-Ranskassa ja Pohjois-Espanjassa. Se on 575 kilometriä pitkä. Joki saa alkunsa Val d'Aranista Pyreneiltä Espanjan puolelta ja laskee Atlantin valtamereen Biskajanlahteen. Sen suulla on pitkä estuaari, Gironde. Suurimmat kaupungit, joiden läpi joki virtaa, ovat Toulouse ja Bordeaux. Garonne on yksi harvoja jokia, joissa havaitaan vuoroveden aikaansaama aalto, joka etenee jopa sata kilometriä sisämaahan päin. Garonnesta Välimereen johtaa kanava, Canal du Midi. Täten Garonne on osa vesireittiä, jossa kanavien avulla laivat voivat kulkea Ranskan poikki Välimereltä Atlantille. == Lähteet == ==Aiheesta muualla== Luokka:Espanjan joet Luokka:Ranskan joet Luokka:Katalonian maantiede *
Pablo Gargallo

Pablo Emilio Gargallo (5. tammikuuta 1881 Maella, Zaragozan maakunta – 28. joulukuuta 1934 Reus, Tarragonan maakunta) oli espanjalainen kuvanveistäjä ja taidemaalari. Häntä pidetään yhtenä katalonialaisen avantgarden merkittävimmistä kuvanveistäjistä. Hän kehitti omintakeisen tekniikan, jossa loi kolmiulotteisia veistoksia litteistä metallilevyistä tai joskus pahvista tai paperista. Osa näistä teoksista lähentyy minimalismia. Gargallo teki myös perinteisempiä veistoksia marmorista ja pronssista. Gargallo asui ison osan elämästään Pariisissa Montmartrella, ja työskenteli yhdessä muun muassa Pablo Picasson ja Juan Grisin kanssa. Gargallo teki Picassosta rintakuvan. Gris esitteli Gargallolle nuoren Magali Tartansonin, jonka kanssa Gargallo meni naimisiin vuonna 1915. == Lähteet == == Aiheesta muualla == Luokka:Espanjalaiset taidemaalarit Luokka:Vuonna 1881 syntyneet Luokka:Vuonna 1934 kuolleet
Battalion Wars

Battalion Wars (, Totsugeki! Famicom Wars) on Kuju Entertainmentin kehittämä ja Nintendon julkaisema reaaliaikainen strategiapeli. Peli on julkaistu vuonna Nintendo GameCubelle. Peli tunnettiin alun perin nimellä Advance Wars: Under Fire, mutta se vaihdettiin ennen julkaisua nykyiseen muotoonsa. Peli on spin- off Nintendo Wars -pelisarjasta. Pelin seuraaja on Battalion Wars 2. == Pelaaminen == Battalion Wars on sekoitus reaaliaikaista strategiapeliä, sekä kolmannen persoonan räiskintäpeliä. Taistelun keskellä pelaaja voi ohjata monia erilaisia yksiköitä ja lähettää niitä paikasta toiseen. Pelaajan täytyy myös liikuttaa "itseään", eli itse valitsemaansa sotilasta tai kulkuneuvoa, joiden välillä voi vaihtaa lennosta Pelaaja voi käskyttää joko kaikkia yksiköitä, paria yksikköä kerrallaan tai vain yksiköiden jäseniä erikseen. Jalkaväkiyksiköt: Rifle Grunt: Perusyksikkö jolla aseena konekivääri. Ei erityisiä vahvuuksia. Assault Veteran: Tämä yksikkö pärjää hyvin muita jalkaväkiyksiköitä vastaan ja voi tuhota muutamia maa-ajoneuvojakin. Assault Veteranin aseena oleva konekivääri on tehokkaampi kuin Rifle Gruntin, mutta se voi ylikuumentua, jolloin yksikkö on hetken aikaa erittäin haavoittuvainen. Flame Veteran: Tämä yksikkö kärventää liekinheittimellään jalkaväen ja avonaiset ajoneuvot helposti. Bazooka Veteran: Tällä yksiköllä on aseena sinko. Bazooka Veteranit ovat vahvoilla kun vastassa on tankkeja ja muita maa- ajoneuvoja, mutta useimmat muut jalkaväkiyksiköt saavat Bazooka Veteranin helposti hengiltä. Anti-air Veteran: Tämä yksikkö ampuu hakeutuvia ohjuksia, joilla saa kaikki ilma-yksiköt tuhottua, mutta Anti-airit eivät pärjää muulle jalkaväelle tai maa-ajoneuvoille ensinkään. Mortar Veteran: Näiden yksiköiden kranaatinheittimeltä ainoastaan lentävät yksiköt ovat turvassa. Kaikkien jalkaväkiyksiköiden (paitsi Anti-air veteranien) yhteiseksi uhaksi voidaan laskea Gunshipit ja Bomberit. == Vastaanotto == Battalion Wars sai kriitikoilta pääosin hyviä vastaanottoja. Valituksen aihetta peli sai lähinnä sen lyhyydestä. == Advance Wars -sarja == Battalion Wars tunnettiin kehityksensä aikana nimellä Advance Wars: Under Fire, mutta nimi vaihdettiin E3 2004-messujen jälkeen. Alkuperäinen nimi olisi taannut sen, että peli olisi kuulunut sekä Advance Wars, että Nintendo Wars-pelisarjaan. == Aiheesta muualla == * * Battalion Wars Nintendo Suomen verkkosivuilla Luokka:Nintendo Wars -pelit Luokka:Nintendo GameCube -pelit Luokka:Vuoden 2005 videopelit
Kihelkonna

Kihelkonna on pienkauppala (alevik) ja entinen kunta Saarenmaalla, Virossa. Kihelkonna liitettiin osaksi uutta Saarenmaan kuntaa vuoden 2017 lokakuussa, jolloin Kihelkonnasta tuli Saarenmaan kuntaan kuuluva pienkauppala. Pinta-alaa kunnalla oli 245,94 neliökilometriä, ja asukkaita siellä oli 837. Kihelkonnan kunnanjohtajana toimii Raimu Aardam. Kihelkonnan pienkauppala oli Kihelkonnan kunnan keskus. Kihelkonnan naapurikunnat olivat Mustjala koillisessa, Lääne- Saare kaakossa ja lounaassa. Matkaa maakunnan pääkaupunkiin Kuressaareen oli kunnan keskuksesta 33 kilometriä. == Kylät == Kunnassa oli 41 kylää (): Abaja, Abula, Kallaste, Kalmu, Karujärve, Kehila, Kiirassaare, Kotsma, Kuralase, Kuremetsa, Kurevere, Kuumi, Kuusiku, Kõruse, Kõõru, Liiva, Loona, Lätiniidi, Läägi, Metsaküla, Mäebe, Neeme, Odalätsi, Oju, Pajumõisa, Pidula, Rannaküla, Rootsiküla, Sepise, Tagamõisa, Tammese, Tohku, Undva, Vaigu, Varkja, Vedruka, Veere, Viki, Vilsandi, Virita, Üru. ==Väestö== Vuonna 2011 Kihelkonnan kunnassa oli 647 asukasta, joista 633 (97,8 %) oli virolaisia, 3 (0,5 %) venäläisiä ja 12 (1,9 %) muita kansallisuuksia. == Nähtävyydet == Kihelkonnan hautausmaalla on Kaarman dolomiitista veistetty 17. joulukuuta 1930 Vilsandin eteläpuolella haaksirikkoutuneen suomalaisen höyrylaiva Wirin uhrien muistomerkki. == Lähteet == == Aiheesta muualla == Luokka:Viron entiset kunnat
Mikaelinkirkko (Helsinki)

Mikaelinkirkko on Helsingin Kontulassa sijaitseva Helsingin Mikaelin seurakunnan päätoimipaikka. Modernistista kirkkoarkkitehtuuria edustava kirkko vihittiin käyttöön 7. toukokuuta 1988. Kirkkosalissa on 300 istumapaikkaa ja seurakuntasalissa 250. Mikaelinkirkko sijaitsee Emännänpolulla aivan Kontulan ostoskeskuksen tuntumassa. Kirkon paikalla toimi ennen vuotta 1986 Heikki ja Kaija Sirenin suunnittelema ja 1960-luvun lopulla rakennettu Kontulan tilapäiskirkko. Helsingin seurakuntayhtymä julkisti vuonna 1980 uudelle kirkolle arkkitehtikilpailun, johon osallistui 138 arkkitehtia. Rakentamaan piti päästä jo vuonna 1984, mutta koska voittajatyön piirtäjä Björn Krogius ei kuulunut kirkkoon, suunnitelma jouduttiin hylkäämään. Uudeksi suunnitelmaksi otettiin Käpy ja Simo Paavilaisen työ. Kirkon urut ovat Kangasalan Urkurakentamon valmistamat, ja ne otettiin käyttöön vuonna 1991. Kirkkorakennuksesta erillään olevassa kellotornissa on kuusi erikokoista kelloa. Kirkon katolla on kuvanveistäjä Kari Juvan pronssinen valettu patsas Ristintie. Patsaan hahmo on arkkienkeli Mikael, jonka mukaan kirkko on nimetty. ==Kuvia== Helsinki, Saint Michael's Church interior (1).jpg|Mikaelinkirkon alttari Helsinki, Saint Michael's Church interior (3).jpg|Lähikuva alttarista Helsinki, Saint Michael's Church interior (4).jpg|Urut ==Lähteet== ==Aiheesta muualla== *Mikaelinkirkko Helsingin seurakuntayhtymän verkkosivuilla Luokka:Helsingin kirkot Luokka:Kontula Luokka:Suomen kivikirkot
Burgumer Mar

Burgumer Mar () on järvi lähellä Burgumin asutuskeskusta, Tytsjerksteradielin kunnassa, Alankomaissa. Järvi on muodostunut viimeisimmän jääkauden aikana. 15\. maaliskuuta 2007 lähtien järven friisinkielinen nimi on ollut virallinen. Aikaisemmin hollanninkielinen nimi oli ainoa virallinen nimi. == Lähteet == Luokka:Alankomaiden järvet Luokka:Friisinmaa
Volta (albumi)

__NOTOC__ Volta on Björkin kuudes studioalbumi, joka julkaistiin 8. toukokuuta 2007. Yhtenä albumin tuottajista toimi hip-hop -artisti Timbaland, joka tuotti singleinä julkaistut kappaleet "Earth Intruders" ja "Innocence". Björk sanoo albumin nimen "Volta" tulevan sen voimakkaista merkityksistä: Volta on italialaisen fyysikon, joka keksi pariston, sukunimi. Se on myös joen ja erään tanssin nimi. Albumi nousi Suomen virallisen listan sijalle 7. == Kappaleet == # # # # # # # # # # == Arvostelut == * Metacritic: 77/100Metacritic: Reviews for Volta by Björk * AllMusic: AllMusic review * Entertainment Weekly: B–Entertainment Weekly: Album review * Rolling Stone: Rolling Stone review * Soundi: Soundi: Levyarvio == Lähteet == == Aiheesta muualla == * Lisää albumista Björkin kotisivuilla Luokka:Vuoden 2007 albumit Luokka:Björkin albumit Luokka:Timbalandin tuottamat albumit
Ҡ

Ҡ on kyrillinen kirjain. Se on baškiirin aakkosten viidestoista kirjain. Sen pohjana on kyrillinen к, jonka pystyviivan yläpäässä on vasemmalla osoittava pidennys. ==Ääntäminen== Ҡ ääntyy baškiirissa soinnittomana uvulaarisena klusiilina //. K
Siete Partidas

Las Siete Partidas on laajin keskiaikainen lakikokoelma, joka koottiin ja kirjoitettiin Kastilian ja Leonin kuninkaan Alfonso X:n (Viisaan) hallitessa 1200-luvun puolivälissä. Lakikokoelmalla oli suuri vaikutus myös Latinalaisessa Amerikassa, jossa sitä noudatettiin aina 1800-luvulle saakka. Teos perustuu roomalaiseen lakiin, patriarkkojen ja kirkkoisien määräyksiin sekä Kastilian ja Leonin omiin lakeihin. Las Siete Partidas on suuresti vaikuttanut espanjalaisen maailman oikeuskäsitykseen ja henkiseen ilmapiiriin jatkuvasti otettavien uusintapainostensa kautta. Las Siete Partidasin ensimmäinen painos julkaistiin Sevillassa vuonna 1491. Teos ilmestyi lähes nykyisessä kirjoitusasussaan vuonna 1555 kuninkaallisen Intioiden neuvoston toimeksiannosta kuninkaallisen Intioiden neuvoston jäsenen, lisensiaatti Gregorio Lópezin, toimittamana. Painajana oli Andrea de Portonarisin kirjapaino Salamancassa. Teoksesta otetaan edelleenkin uusia painoksia. Las Siete Partidasin vuoden 1555 painoksen nimilehdellä mainitaan painoksen toteuttajaksi Intioiden kuninkaallinen neuvosto. Lakikokoelman avulla merentakaiset maat yritettiin liittää tiukasti emämaahan. Nimilehden taustalla Kaarle V osoittaa suosiotaan lisensiaatti Lópezille seuraavin sanoin: ==Lähteet== Pariisissa vuonna 1855 painettu espanjankielinen Las Siete Partidas, joka käsittää viisi nidosta ja neljätuhatta sivua. Vuonna 2004 ilmestyi viimeisin painos Espanjan valtion kustantamana. Luokka:Espanjan historia Luokka:Historialliset asiakirjat Luokka:Lakikirjat
Under the Blade

Under The Blade on hard rock -yhtye Twisted Sisterin esikoisalbumim, joka julkaistiin 18. syyskuuta 1982. Albumi ei saavuttanut kummempaa suosiota ilmestyessään, mutta on tähän mennessä myynyt kolminkertaista platinaa. Under the Blade edustaa Twisted Sisterin albumeista tyylillisesti eniten perinteistä heavy metalia. == Kappaleet == Kaikki kappaleet kirjoittanut Dee Snider. # # # # # # # # # (Bonuskappale) # == Arvostelut == * Allmusic: Allmusic review * PopMatters: PopMatters: Album review == Lähteet == == Aiheesta muualla == * * Luokka:Vuoden 1982 esikoisalbumit Luokka:Twisted Sisterin albumit
New Model Army (yhtye)

New Model Army on vuonna 1980 perustettu englantilainen rockyhtye. Se tunnetaan eri tyylejä yhdistelevästä musiikistaan sekä vahvan kantaa ottavista sanoituksistaan. Yhtyeen keulahahmo, laulaja Justin Sullivan, on tunnettu myös poliittisesta aktivismistaan. Hän on toiminut muun muassa luonnonsuojelun sekä humaanimman siirtolaispolitiikan puolesta. Yhtyeen nimi tulee parlamentaristien Englannin sisällissodan aikana muodostamasta New Model Armyna tunnetusta armeijasta. == Musiikki == Vuosikymmenten mittaan New Model Army on tehnyt hyvin erilaista musiikkia. Yhtyeen varhaisimpia albumeja voisi luonnehtia melodiseksi punkiksi. Myöhemmin mukaan tuli folk- ja R&B-vaikutteita.; Sittemmin yhtyeen musiikkia on luonnehdittu muun muassa post-punkiksi, indie rockiksi, jopa goottirockiksi ja metalliksi. Musiikkia luonnehditaan usein intensiiviseksi ja voimakkaaksi, jopa vihaiseksi. Yhtyeen kappalevalikoima on kuitenkin monipuolinen ja sisältää myös hitaita, akustisia balladeja, joissa on vahvoja tunnelatauksia. == Diskografia == ===Studioalbumit=== * * * * * * * * * * * * * * * * === Livealbumit === * Raw Melody Men (1991) * BBC Radio One Live in Concert (1993) * All of This – The “Live” Rarities (1999) * ...& Nobody Else (1999) * Fuck Texas, Sing for Us (2008) * Night Of A Thousand Voices 2CD+DVD (2018) * Sinfonia 2CD+DVD (2023) === Kokoelma-albumit === * * * * * * * * * * * * * ===Videot=== * * * * * * === Singlet === * ”Bittersweet” (1983) * ”Great Expectations” (1983) * ”The Price” (1984) * ”No Rest” (1985) * ”Better Than Them - The Accoustic EP” (1985) * ”Brave New World” (1985) * ”51st State” (1986) * ”Adrenalin” (1986) * ”Poison Street” (1987) * ”Lights Go Out/ Poison Street” (1987) * ”White Coats EP” (1987) * ”New Model Army EP” (1987) * ”Stupid Questions” (1989) * ”I Love The World” (1989, promo) * ”Vagabonds” (1989) * ”Green & Grey” (1989) * ”Get Me Out” (1990) * ”Purity” (1990) * ”Space” (1991) * ”Here Comes The War” (1993 * ”Understand U” (1993, promo) * ”Living In The Rose – The Ballads EP” (1993) * ”Gimme Shelter” (1993, feat. Tom Jones) * ”Vengeance 1994” (1994) * ”Wonderful Way to Go / Refugee” (1998) * ”Queen Of My Heart” (1998 * ”You Weren't There” (2000, promo) * ”Orange Tree Roads” (2000, promo) * ”Island” (2005, iTunes) * ”BD3 – Rumour & Rapture” (2006) * ”BD3 – To Fall in Love with” (2006) * ”Wired” (2007) ===DVD:t=== * * Justin Sullivan & Friends Live(2004) * Anthology 1980 - 2010 (2010) 3 DVD * 30TH Anniversary Concerts Live (2011), 2 DVD / 4 CD * Between Dog And Wolf – The New Model Army Story (2014) * 40th Anniversary Global Gathering (2021), 2 DVD ==Aiheesta muualla== * New Model Armyn viralliset kotisivut * * New Model Army Allmusic-sivustolla * New Model Army Facebookissa Luokka:Brittiläiset rockyhtyeet
Ҟ

Ҟ on kyrillinen kirjain. Se on abhaasin aakkosten kahdeskymmeneskuudes kirjain. Sen pohjana on kyrillinen к, johon on lisätty poikkiviiva. ==Ääntäminen== Ҟ ääntyy abhaasissa uvulaarisena ejektiivinä //. K
Requerimiento

Requerimiento oli instrumentti, jonka luettuaan konkistadorit saattoivat käydä oikeutettua sotaa intiaaneja vastaan. Ennen valloitustoimiin ryhtymistä oli konkistadorien kuulutettava requerimienton teksti intiaaneille, jotta entrada, valloitus, olisi laillinen. Requerimiento oli voimassa useita vuosikymmeniä. Lopulta sen sisällöstä poistettiin sana conquista, sanan ja espanjalaisten itsensä saaman pahan maineen vuoksi Musta Legenda. Requerimienton tekstin laati kuninkaallisen neuvoston jäsen tohtori Juan López Palacios Rubios vuonna 1510 Pedrarias Dávilan retkikunnan käyttöön. Requerimiento on ainutlaatuinen asiakirja valloitussotien historiassa. Requerimiento on käännetty kaikille suurille kielille. ==Lähteet== * Casas, Bartolomé de las; Apologia o Declaración y defensa universal de los derechos del hombre y de los pueblos. Salamanca 1999. Luokka:Etelä-Amerikan historia
Ҝ

Ҝ on kyrillinen kirjain. Se on vuosina 1958–1991 käytössä olleen azerin kyrillisten aakkosten viidestoista kirjain. Sen pohjana on kyrillinen к, johon on lisätty pystyviiva. Vuonna 1992 käyttöön otetussa latinalaiseen kirjaimistoon pohjautuvassa aakkostossa äännettä merkitään kirjaimella g. ==Ääntäminen== Ҝ ääntyy azerissa soinnillisena velaarisena klusiilina //. K
Arne Garborg

thumb|Garborgin lapsuudenkoti ja nykyinen kotimuseo Timessä. Arne Garborg (Aadne Eivindsson Garborg) (25. tammikuuta 1851 – 14. tammikuuta 1924) oli norjalainen kirjailija. Hän pyrki edistämään uusnorjan käyttöä kirjallisuudessa ja muun muassa käänsi Odysseian uusnorjaksi. Garborg julkaisi uusnorjankielistä sanomalehteä Fedraheim. Isänmaallisuuden ja uskonnon sijasta Garborg tarttui teoksissaan ajan polttaviin kysymyksiin ihmisten elämässä ja tavallisten ihmisten mahdollisuuksiin vaikuttaa poliittiseen päätöksentekoon. Garborgin kirjoituksia luettiin Suomessa tarkkaan, ja niitä pidetään yhtenä innoittajana Suomessa silloin virinneille kansallisen kirjallisuuden pyrkimyksille. Garborgin puoliso oli kirjailija Hulda Garborg. == Teokset == * Ein Fritenkjar (1878) * Bondestudentar (1883) * Forteljingar og Sogar (1884) * Mannfolk (1886) * Uforsonlige (1888) * Hjaa ho Mor (1990) * Kolbotnbrev (1890) * Trætte Mænd (1891) * Fred (1892) * Jonas Lie. En Udviklingshistorie (1893) * Haugtussa (1895) (Runoja) * Læraren (1896) * Den burtkomme Faderen (1899) * I Helheim (1901) * Knudahei-brev (1904) * Jesus Messias (1906) * Heimkomin Son (1906) * Dagbok 1905–1923 (1925–1927) * Tankar og utsyn (1950) === Suomennetut teokset === * Kadotettu isä (Den burtkomme faderen); suom. Irene Mendelin, Otava 1904 * Kyläkertomuksia (Forteljingar og sogur), novellikokoelma; suom. Minna Canth; G. W. Edlund 1886 * Leiv; suom. Loiva, Wiipuri: Kurikka 1888 (eripainos Wiipurin Sanomista) * Paholaiselle luvattu; suom. Niilo Kivinen, Waasan painoyhtiö 1886 * Rauha (Fred); suom. Katri Ingman, Suomen kirja 1946 * Talonpoikais-ylioppilaita (Bondestudentar); suom. F.A.C. (= Fredrik Alfred Castrén), Kuopion uusi kirjapaino 1891 ;Näytelmiä * Kilvoittelija (Laeraren, 1896) == Lähteet == == Aiheesta muualla == * Vapaasti ladattavia Arne Garborgin e-kirjoja Projekti Lönnrotilta sekä Project Gutenbergiltä * Arne Garborgin kaikki teokset. Luokka:Norjalaiset kirjailijat Luokka:Vuonna 1851 syntyneet Luokka:Vuonna 1924 kuolleet
Delmenhorst

Delmenhorst on kaupunki Ala-Saksin osavaltiossa, luoteisessa Saksassa. Se kuuluu Bremenin ja Oldenburgin metropolialueeseen. Vuoden 2011 väestönlaskennassa siellä oli 73 332 asukasta, ja pinta-alaltaan se on 62,36 neliökilometrin suuruinen. Asukastiheys kaupungissa on 1 252 as./km². Delmenhorst mainittaan ensimmäisen kerran kirjallisessa tekstissä vuonna 1254. Itsenäiseksi kaupungiksi se julistettiin 15. heinäkuuta vuonna 1371. == Ystävyyskaupungit == * Allonnes * Borisoglebsk * Eberswalde * Kolding * Lublin == Lähteet == == Aiheesta muualla == * Viralliset sivut Luokka:Ala-Saksin kunnat Luokka:Saksan kaupungit
Perhesopimus

Perhesopimus (engl. family constitution, family creed, family charter tai family agreement) on perheyhtiöissä vapaaehtoinen, kirjallinen sopimus, jossa yrittäjäperheen jäsenet määrittelevät perheen yhteisen vision ja periaatteet tai säännöt. Perhesopimus koskee yleensä sekä osakkaana olevia että niitä perheenjäseniä, jotka eivät ole osakkaana tai työsuhteessa yhtiössä. Perhesopimus toimii käytännöllisenä ohjeena ja konfliktienhallinnan työkaluna ehkäisemään ristiriitoja sekä perheenjäsenten välillä että liiketoiminnassa. == Lähteet == * *Daniela Montemerlo; John L. Ward. The Family Constitution: Agreements to Secure and Perpetuate Your Family and Your Business. Family Enterprise Publisher; 2005. ISBN 978-1-891652-15-8. == Aiheesta muualla == *A constitution is a tool to preserve a family’s legacy, Frederick D. Lipman, Linsey B. Bozzelli. Family Business Magazine, 2012. Luokka:Liiketalous Luokka:Oikeustiede
Gandhinagar

Gandhinagar (, ) on Gujaratin osavaltion pääkaupunki Intian länsiosassa. Vuoden 2011 väestönlaskennassa kaupungissa oli 206 167 asukasta. Gandhinagar on yksi Intian kolmesta kaupungista, jotka on rakennettu suunnitelman mukaan. Kaupunkisuunnitelma on saanut vaikutteita Le Corbusierin suunnitelmasta Chandigarhin asemakaavaksi. Gandhinagar sijaitsee Sabarmati-joen rannalla.Gandhinagar Discover India Osavaltion suurin kaupunki ja entinen pääkaupunki Ahmedabad on kolmenkymmenen kilometrin päässä. Osavaltion pääkaupungin asema siirtyi Gandhinagariin 1970.Gujarat India Travel Gandhinagarissa on kolme vuodenaikaa: kesä, monsuuni ja talvi. Monsuunin aikana kesäkuun puolivälistä syyskuun puoliväliin sää on kosteaa, muulloin on niin kuivaa että joki kuivuu pieneksi puroksi. == Lähteet == == Aiheesta muualla == Luokka:Intian osavaltioiden pääkaupungit Luokka:Gujaratin kaupungit
Petey Pablo

Moses Barrett III (s. 10. syyskuuta 1979 Greenville, Pohjois-Carolina), joka tunnetaan taiteilijanimeltään Petey Pablo, on yhdysvaltalainen rap-artisti. Pablo tunnetaan parhaiten hiteistään ”Raise Up” ja ”Freak-A-Leek”, jonka on tuottanut Lil Jon. Pablo on tehnyt musiikkia muun muassa EA Gamesin videopeliin Need for Speed: Underground, ja vuoden 2006 elokuvaan Step Up kappaleen ”Show Me the Money”. ”Vibrate”-kappale on tullut suosituksi hip hopia käsittelevän The Source aikakauslehden ansiosta, esiintyen sen vuotuisella hip hop- ja rap-kokoelmalevyllä. ==Diskografia== * Diary of a Sinner: 1st Entry (2001) * Still Writing In My Diary: 2nd Entry (2004) ==Aiheesta muualla== * Petey Pablon kotisivut == Lähteet == Luokka:Yhdysvaltalaiset hip hop -artistit Luokka:Vuonna 1979 syntyneet Luokka:Elävät henkilöt
Burial

Burial on norjalaisen Extol-yhtyeen ensimmäinen studioalbumi, joka julkaistiin 22. joulukuuta 1998. Allmusicin Mike DaRoncon mukaan albumi oli "tuulahdus raikasta ilmaa tyylilajissa, joka painopiste on saatanallisissa metkuissa." Vuonna 2010 HM-lehti sijoitti albumin 13. sijalle 100 kaikkien aikojen parasta kristillistä metallialbumia -listallaan. ==Yleiskatsaus== Albumi äänitettiin Børud Lydskredderissä, Norjassa ja masteroitiin The Mastering Roomissa. Burial oli ruotsalaisen levy-yhtiön Endtime Productionsin ensimmäinen julkaisu. Burialin musiikkityyliä on luokiteltu joko death-black metaliksi tai yksinkertaisesti metalliksi, koska elementtejä on useasta metallimusiikin alalajista. Burial on pääasiassa sekoitus power metalia, vanhan liiton death metalia ja perinteistä heavy metalia, josta esimerkkinä toimii "Renhetens Elv" -kappaleen pääriffi. Lisäksi kappaleet sisältävät väliosia, jotka sekoittavat elementtejä muun muassa industrialista, kuten kappaleella "Justified" sekä jazzista ja sinfonisesta musiikista, kuten kappaleella "Tears of Bitterness". Vieraileva muusikko Maria Riddervold vastaa viulun soitosta kappaleilla Embraced ja "Tears of Bitterness". Kappale "Jesus Kom Til Jorden For Å Dø" on doom metal -sovitus samannimisestä virrestä. Allmusicin mukaan musisointi Burialilla on virtuoosimaista, teknisesti poikkeuksellisen tarkasti soitettua sekä sisältää yllättäviä sovituksia ja kokeellisia kappalerakenteita. Korroosio.fi:n kriitikko Aki Nuopponen kuvaili Burialin sisältävän "paljon erilaisia tyylittelyjä, kuten lähes äärimmäisimpiä aggressiivisia tykityksiä ja kauniisiin mittoihin yltäviä kitaraharmonioita, pääpainon ollessa kuitenkin varsin kieroutuneissa riffittelyissä ja ärhäköissä suunnissa."Aki Nuopponen, Extol - Burial, Korroosio . Luettu 17. maaliskuuta 2007. Burialia on nimitetty "mestariteokseksi", ja albumin julkaisun aikaan norjalaislehti Scream nimitti Extolia "Norjan toiseksi parhaimmaksi metalliyhtyeeksi".Scott Waters, Extol, No Life 'til Metal . Luettu 17. maaliskuuta 2007.Emissary, Extol - Burial, Victoryzine . Luettu 17. maaliskuuta 2007.Victory, Extol - Burial, Victoryzine . Luettu 17. maaliskuuta 2007. ==Kappaleet== # # # # # # # # # # # # ==Yhtyeen kokoonpano albumilla== * Peter Espevoll - laulu * Eystein Holm - basso * Christer Espevoll - kitara, taustalaulu * David Husvik - rummut, taustalaulu * Ole Børud - kitara, taustalaulu ===Vierailevat muusikot=== * Maria Riddervold - viulu kappaleilla Embraced ja Tears of Bitterness * Arnold Børud - kosketinsoitin ==Lähteet== ==Aiheesta muualla== * * Albumin arvio Korroosio.fi-sivulla * * Albumin arvio The Metal Observer -sivulla Luokka:Vuoden 1998 albumit Luokka:Vuoden 1998 esikoisalbumit Luokka:Extolin albumit
Poliittisen kentän pirstoutuminen

Poliittisen kentän pirstoutuminen tarkoittaa politiikassa kannatuksen ja vallan hajoamista useille ryhmille tai puolueille. Poliittisen kentän liiallinen pirstoutuminen tarkoittaa sitä, että parlamentissa tai muussa päätöksiä tekevässä elimessä on niin paljon pieniä ryhmäkuntia tai puolueita, että enemmistökoalitioiden kokoaminen käy vaikeaksi. Etenkin enemmistöparlamentarismiin ja vahvoihin hallituksiin tukeutuvassa järjestelmässä tämä saattaa hankaloittaa päätöksentekoa. Sen vastakohta on poliittisen vallan keskittyminen. Suomessa poliittisen kentän pirstoutumisesta puhutaan yleensä vaalijärjestelmän uudistamista suunniteltaessa, (Hallituksen toimenpidekertomus vuodelta 2005) (Miettusen II hallituksen ohjelma 4. maaliskuuta 1976) koska sillä pyritään oikeuttamaan äänikynnyksen säilyminen. Tällöin suhteellisen vaalitavan väitetään edistävän poliittisen kentän pirstoutumista. == Lähteet == Luokka:Politiikan käsitteet Luokka:Puolueet